‘n Hoop vir ‘n somer kersfees van seen en liefde – Farriah
Uncategorized‘n Hoop vir ‘n somer kersfees van seen en liefde	Somer is hier!
Ons in die kaap vat altyd so tydjie om by te kom met die weer. Maar ek kyk gisteraand na die weer voorspelling en hoop blom: Sonskyn en ‘n somer kersfees is in sig!
My hoogtepunt is natuurlik dat ons ‘n seuntjie ryker geraak het. David is ons begin en einde elke dag.. Letterlik! Die vrolike vink staan baie vroeg op en hou sy mamma en pappa besig tot laat die aand. Maar ons doen dit met ‘n glimlag.
Elke jaar kyk mens terug na lessies wat ons geleer het en drome wat oorstaan na die volgende jaar. Maar vandag het ‘n vrede aan my hart gepluk en toe ek luister besef ek my grootste les en mees waardevolste een nog sover ,is om te kan stilstaan en die oomblik te geniet. Om jou gesig te draai na die son se strale en toe te laat dat die absolute genot van die lewe elke sintuig oorweldig.
Ja, ons kan in elke donker hoekie van ons harte gaan loer en vrese na vore roep. Ons kan kyk na elke uitdaging die laaste jaar en kop krap oor wat het fout gegaan, maar jy staan aan die einde. Jy kyk terug en elke streep wat die sweep van lewe geslaan het,is nog ‘n bewys dat jy gemaak is vir oorwinning. Jy is hier.
So baie van ons raak bang dat kersfees oor iets anders gaan as die rede agter kersfees en dit is ons Verlosser se geboorte. Kersfees is defnitief ‘n plek van herhinnering aan daardie spesiale dag toe die Ewige Lewe sy eerste asem geneem het in ‘n wêreld van beperkinge. Hy het gekom om ons te verlos van die vloek van die dood. Dis groot!
My hart is om dit te vier deur die geskenke van die lewe te geniet. Hoe meer groter eerbied kan ons nie gee as ons geniet wat vir ons so ten duurste gekoop is deur Sy bloed nie? So geniet jou dogter se bree glimlag as sy haar kersgeskenk van jou oop maak. Geniet die lekker familie feesmaal waar almal lui lekker gesels om ‘n tafel van kos en oorvloed. Geniet die son en gevoel van lafenis saam met vriende. Hy het dit ook vir ons gekoop.
Bo alles, geniet die Vrede wat Hy bring. Geniet die oomblik, Geniet Hom.
December 3, 2015December 3, 2015	Published by lindafourie
Previous Previous post: Living a life without regretNext Next post: I don’t play monopoly. Here comes 2016.